राकेश टिकैत ने ओवैसी को बताया BJP का 'चचा जान', कहा-दोनों हैं एक टीम
भारतीय किसान यूनियन के प्रवक्ता राकेश टिकैत ने कहा किअगर ओवैसी भारतीय जनता पार्टी को गाली भी दे तो भी भाजपा उनके खिलाफ शिकायत नहीं करेगी।
बागपत। भारतीय किसान यूनियन के प्रवक्ता राकेश टिकैत ने हैदराबाद से सांसद और AIMIM अध्यक्ष असदुद्दीन ओवैसी को भारतीय जनता पार्टी का 'चचा जान' बताया है और कहा है कि ओवैसी भारतीय जनता पार्टी की बी टीम की तरह काम करता है और अगर ओवैसी  भारतीय जनता पार्टी को गाली भी दे तो भी भाजपा उसके खिलाफ शिकायत नहीं करेगी। टिकैत ने उत्तर प्रदेश की चुनावों में ओवैसी की एंट्री को लेकर पश्चिमी उत्तर प्रदेश के बागपत में एक किसानों को संबोधित करते हुए यह बयान दिया है। 